ВикипедијА 

Vu kineski 


Vu je grupa lingvistički slični i istorijski srodnih sinitskih jezika koji 
prvenstveno govore u Šangaju, Džeđang provinciji, južnoj polovini 
Đangsu provincije i graničnim oblastima. 

Glavni vu varijeteti uključuju one u Šangaju , Sudžou, Vusi, 
Čangdžou, Ningbo, Hangdžou, Šaosing, Vendžou, Đinhua i Jungkan. 
Osobe koje govore vu, kao što su Čang Kaj Šek, Lu Sjuen i Caj 
Juenpej, zauzimale su pozicije od velikog značaja u modernoj 
kineskoj kulturi i politici. Vu se takođe koristi u Pingtanu, Jue operi i 
Šangajskoj operi, prva od kojih je po nacionalnoj popularnosti druga 
nakon Pekinške opere; kao i u nastupima popularnog zabavljača i 
komičara Džou Liboa. Vu se isto tako govori i u velikom broju 
zajednica u dijaspori, sa značajnim centrima imigracije koji potiču iz 
Šangaja, Ningba, Đingtjena i Vendžoua. 

Sudžou je tradicionalno bio jezičko središte vua i verovatno je prvo 
mesto gde se razvio izraziti sinitski varijetet poznat kao vu. 
Sudžouski dijalekt se smatra najznačajnijim jezičkim predstavnikom 
porodice. To je uglavnom bila osnova vu lingva franke koja se 
razvila u Šangaju, što je dovelo do formiranja standardnog 
šangajskog dijalekta, koji je usled središta ekonomske moći i 
najveće populacije govornika vua, privukao najviše pažnje. Usled 
uticaja šangajskog dijalekta, vu je kao celina pogrešno označen na 
engleskom jeziku kao jednostavno „šangajski”, prilikom uvođenja 
jezičke porodice za nespecijaliste. Vu je tačnija terminologija za 
veću grupaciju koja obuhvata šangajski dijalekat. Drugi manje 
precizni pojmovi uključuju „đangnanski govor” ( >1 Ш cS ), 
„đangdžeski govor (Đangsu-Džeđang)” (>1 >lff iS ), a ređe „vujue 
govor” (^МШ). 

Vu grupa (posebno južni vu) poznata je među lingvistima i 
sinolozima kao jedna od interno najraznovrsnijih među sinitskim 
grupama, s vrlo malo međusobne razumljivosti između varijeteta po 
podgrupama. Među govornicima drugih sinitskih jezika, vu se često 
subjektivno ocenjuje kao mekan, lagan i tečan. U mandarinskom 
postoji idiom koji posebno opisuje ove kvalitete vu govora: 
io , što doslovno znači „nežni govor vua”. Sa druge strane, neki 
varijeteti vua, poput vendžounskog, stekli su notornost zbog svoje 
velike nerazumljivosti kako za one koji govore vu, tako i za one koji 
ne govore vu, u toj meri da je vendžounski korišten tokom Drugog 
svetskog rata kako bi se izbeglo japansko presretanjeJ 3 ^ 4 ^ 

Vu dijalekti su lingvistički tipifikovani po tome što su sačuvali 
glasne inicijale srednjekineskog, budući da većina srednjokineskih 
tonova podleže registarskom razdvajanju, i očuvava se dolazni ton 
koji se obično završava glotalnim zaustavljanjemj 6 ' iako neki 
dijalekti održavaju ton bez zaustavljanja, a pojedini dijalekti južnog 

vua su prošli kroz ili počinju da se podvrgavaju procesu gubljenja 
dolaznog tona. Istorijski odnosi koji određuju klasifikaciju vua 
sastoje se pre svega od dva glavna faktora: prvo geografije, kako u 
pogledu fizičke geografije, tako i udaljenosti južno ili dalje od 
mandarinskog, odnosno vu varijeteti su deo vu-min kontinuiteta 
dijalekta od južnog Đangsua do Fuđena i Čaošana. Drugi faktor je 
određivanje istorijskih administrativnih granica, koje pored fizičkih 
prepreka, ograničavaju mobilnost i u većini slučajeva više ili manje 
određuju granicu vu dijalekta. 

